Għaqdiet tal-Malti b'għadd ta' mistoqsijiet lill-Ministeru tal-Edukazzjoni dwar it-tagħlim tal-Malti bħala lingwa barranija Numru ta’ għaqdiet tal-Malti ngħaqdu flimkien jistaqsu lill-Ministeru tal-Edukazzjoni għadd ta’ mistoqsijiet bil-għan li jiċċaraw id-deċizjoni li jkun introdott kors għat-tagħlim tal-Malti bħala lingwa barranija, liema eżami ser ikun ekwivalenti għall-O Level tal-Malti kif nafuh illum. Dan wara artikli ppubblikati fuq il-gazzetta ILLUM (ara aktar 'l isfel) dwar is-sillabi l-ġodda għat-tagħlim tal-Malti. Fi stqarrija, dawn l-għaqdiet saħqu li l-Ministeru biddel il-pożizzjoni tiegħu mill-inqas tliet darbiet fuq min hu eliġibbli li jistudja dan is-suġġett u issa ntrabat li s-suġġett tal-Malti bħala lingwa barranija ma jkunux eliġibbli għalih il-Maltin b’ġenituri jew kustodji Maltin. “Aħna nemmnu li ċ-ċittadini Maltin m’għandhomx jagħmlu eżamijiet tal-MATSEC, la tal-Malti u lanqas tal-Ingliż, bħala lingwa barranija jew bħala t-tieni lingwa,” saħqu l-għaqdiet filwaqt li insistew li la l-Malti għall-barranin u lanqas il-Malti Applikat ma għandu jitpoġġa fuq l-istess livell tal-O Level. Filwaqt li kkwotaw l-intervista tal-gazzetta ILLUM mas-Segretarju Permanenti tal-istess Ministeru, Frank Fabri, l-għaqdiet saħqu li għandha ssir konsultazzjoni serja biex titneħħa "l-konfużjoni.” “Din iċ-ċertifikazzjoni tal-Malti bħala lsien barrani trid tkun sistema parallela u separata miċ-ċertifikazzjoni tal-MATSEC, il-bord li jamministra l-eżamijiet nazzjonali,” tkompli l-istqarrija. “Hekk jiġri f’pajjiżi oħra Ewropej u fil-każ tal-EFL f’Malta stess.” Saħqu li jekk iseħħ dak li qed jipproponu huma, ikun hemm struttura wiesgħa li tagħti l-opportunità li jitgħallmu l-Malti l-barranin kollha, ta’ kull livell u età, u mhux biss l-istudenti tal-iskola. L-għaqdiet għamlu dawn il-mistoqsijiet: Temmew jistaqsu jekk hux minnu li qed issir konsultazzjoni u diskussjoni mal-għalliema tal-Primarja u s-Sekondarja, ewlenin fosthom tal-Malti. Dawn huma l-firmatarji: Aqra wkoll: